महबूबा मुफ्ती ने सुषमा स्वराज को लेकर की टिप्पणी, कही यह बात...  
महबूुबा मुफ्ती ने सुषमा स्वराज की तारीफ की
महबूबा मुफ्ती ने सुषमा स्वराज को लेकर किया ट्वीट 
पहले भी मोदी सरकार को लेकर कर चुकी है ट्वीट
जम्मू-कश्मीर की पूर्व मुख्यमंत्री महबूबा मुफ्ती (Mehbooba Mufti)  ने पूर्व विदेश मंत्री सुषमा स्वराज ( Sushma Swaraj) को लेकर एक ट्वीट किया. उन्होंने (Mehbooba Mufti) लिखा कि सुषमा जी ( Sushma Swaraj) ने हर घटना पर अपनी त्वरित प्रतिक्रिया देकर हमेशा ही अपने मंत्रालय के माध्यम से मानवता को बढ़ावा दिया. उनकी कमी हमेशा ही महसूस होगी. बता दें कि सुषमा स्वराज ( Sushma Swaraj) ने इस बार लोकसभा चुनाव नहीं लड़ा था और उन्होंने पहले ही निजी कारणों की वजह से विदेश मंत्रालय को भी छोड़ने का फैसला किया था. लोकसभा चुनाव में शानदार जीत के बाद इस बार पीएम मोदी ने सुषमा स्वराज की जगह एस. जयशंकर को विदेश मंत्री बनाया है. एस.जयशंकर पहले विदेश सचिव थे.

Sushma ji gave a human touch to her ministry with her prompt responses & kindness. She will be missed. https://t.co/lE22zdob6u

गौरतलब है कि महबूबा मुफ्ती (Mehbooba Mufti)  ने इससे पहले पीएम मोदी को लेकर कई ट्वीट किए थे. महबूबा मुफ्ती (Mehbooba Mufti) ने पीएम मोदी (PM Modi) की केदारनाथ यात्रा को लेकर तंज कसा था. उन्होंने(Mehbooba Mufti) पीएम मोदी (PM Modi) की इस यात्रा की एक फोटो को ट्वीट किया था. महबूबा मुफ्ती ने  (Mehbooba Mufti) लिखा था कि मैं और एनएनआई तन्हाई में अकसर ये बातें करते हैं. बता दें कि केदारनाथ धाम पहुंचे प्रधानमंत्री मोदी कई कार्यक्रमों में शामिल होने के बाद गुफ़ा में पहुंचे और वहां ध्यान लगाया. इससे पहले पीएम आरती में शामिल हुए. चार-पांच घंटे तक उन्होंने पूरे इलाक़े का निरीक्षण किया. इस दौरान यहां बारिश भी हो रही थी. पीएम मोदी चौथी बार केदारनाथ धाम दर्शन करने पहुंचे थे. देहरादून स्थित जॉलीग्रांट हवाईअड्डे पर पहुंचने के बाद मोदी वहां से हेलीकॉप्टर से केदारनाथ पहुंचे थे . वे पहाड़ी टोपी के साथ ग्रे रंग का सूट और कमर पर भगवा रंग का गमछा पहने हुए थे. हेलीकॉप्टर से उतरने के बाद मोदी सीधे मंदिर गए, जहां उन्होंने भगवान शिव की विशेष पूजा की थी. इस दौरान अन्य श्रद्धालुओं को मंदिर में प्रवेश की अनुमति नहीं थी. मंदिर श्रद्धलुओं के लिए प्रतिदिन तड़के चार बजे खुल जाता है.  
वहीं, इससे पहले महबूबा मुफ्ती (Mehbooba Mufti) जम्मू-कश्मीर से विशेष दर्जा वापस लेने को लेकर बड़ा बयान दिया था. उन्होंने (Mehbooba Mufti) कहा था कि अगर ऐसा होता है तो हमें फिर से विचार करना होगा कि हमें भारत के साथ रहना भी है या नहीं. महबूबा मुफ्ती ने (Mehbooba Mufti) वित्त मंत्री अरुण जेटली पर पलटवार करते हुए कहा था कि संविधान के अनुच्छेद 370 को यदि खत्म किया गया तो भारत संघ और राज्य के बीच संबंध समाप्त हो जाएगा. महबूबा (Mehbooba Mufti) ने अपने आवास पर पार्टी कार्यकर्ताओं से कहा था कि अरुण जेटली को यह समझना चाहिए. यह कहना आसान नहीं है. यदि आप (अनुच्छेद) 370 खत्म करते हैं तो जम्मू कश्मीर के साथ आपके संबंध समाप्त हो जाएंगे.
अरुण जेटली ने जम्मू कश्मीर का विशेष दर्जा खत्म करने की वकालत करते हुए कहा था कि अनुच्छेद 35ए जो जम्मू-कश्मीर में गैर-स्थायी निवासियों को संपत्ति खरीदने पर रोक लगाता है वह ‘संवैधानिक रूप से दोषपूर्ण' है और राज्य के आर्थिक विकास को बाधित कर रहा है. महबूबा ने कहा था कि अनुच्छेद 370 भारत संघ और राज्य के बीच एक सेतु है और यदि संविधान के विशेष प्रावधान को खत्म किया गया तो नई दिल्ली को जम्मू कश्मीर के साथ अपने संबंध ‘फिर से बातचीत करके तय करने होंगे'.
उन्होंने कहा था कि यदि आपने भारत के संविधान में हमें एक विशेष दर्जा दिया है और आप उस दर्जे को तोड़ते हैं तब हमें पुनर्विचार करना होगा कि क्या हम आपके साथ बिना शर्त रहना भी चाहते हैं या नहीं. इससे पहले नेशनल कान्फ्रेंस के नेता मोहम्मद अब्दुल्ला वानी और अवामी इंसाफ पार्टी प्रमुख गुलाम अहमद शेख सलूरा अपने समर्थकों के साथ पीडीपी में शामिल हो गए. महबूबा और पार्टी संरक्षक मुजफ्फर हुसैन बेग ने वानी और सलूरा का पार्टी में स्वागत किया. गौरतलब है कि यह कोई पहला मौका नहीं है जब महबूबा मुफ्ती ने केंद्र सरकार पर निशाना साधा हो. इससे पहले जम्मू-कश्मीर की पूर्व मुख्यमंत्री महबूबा मुफ्ती (Mehbooba Mufti) ने पीएम नरेंद्र मोदी पर हमला बोला था. 
महबूबा मुफ्ती (Mehbooba Mufti) ने ट्वीट कर कहा था कि आज के जमाने में देशभक्ति कुर्सी बचाने के लिए जरूरी है. उन्होंने (Mehbooba Mufti) अपने ट्वीट में बॉलीवुड की एक फिल्म का वीडियो भी डाला था. जिसमें दो कलाकार आपस में यही बात कर रहे थे कि वह किस तरह से देशभक्ति के नाम पर चुनाव जीत सकते हैं.